Λιλ Γουέιν

Ο **Ντουέιν Μάικλ Κάρτερ Τζούνιoρ** (αγγλικά: Dwayne Michael Carter Jr., γενν. 27 Σεπτεμβρίου 1982), γνωστός επαγγελματικά με το ψευδώνυμο **Λιλ Γουέιν** (Lil Wayne) είναι Αμερικανός ράπερ. 

## Βιογραφία
Γεννήθηκε στη Νέα Ορλεάνη της Λουιζιάνα. Εντάχθηκε στην Cash Money Records σαν το νεότερο μέλος το 1991 σε ηλικία 9 χρονών και μαζί με τον Lil' Doogie (επίσης από Νέα Ορλεάνη) συνέταξαν το ντουέτο The B.G.'z. Ο Lil Wayne σχημάτισε τo Southern Hip Hop γκρουπ, Hot Boys, μαζί με -τότε- συναδέλφους στην Cash Money: Τζούβεναϊλ (Juvenile), Γιανγκ Τερκ (Young Turk) και Λιλ Ντουγκι (Lil' Doogie - που πλέον ονομάζεται B.G.) το 1996. Την ίδια χρονιά βγήκε το ντεμπούτο άλμπουμ των Hot Boys, Get It How U Live! Ο Lil Wayne απέκτησε μεγάλη επιτυχία με το πιο επιτυχημένο άλμπουμ των Hot Boys, Guerilla Warfare, τo 1999. Εκτός από ηγετικό μέλος της Cash Money ο Lil Wayne "έχτισε" την δική του εταιρεία, Young Money Entertainment, το 2005. 

Το ντεμπούτο άλμπουμ του Lil Wayne, Tha Block Is Hot, έγινε πλατινένιο από την Recording Industry Association of America (RIAA). Τα δύο επόμενα άλμπουμ, Lights Out (2000) και 500 Degreez (2002), έγιναν χρυσά. Απέκτησε ακόμα μεγαλύτερη φήμη με τον επόμενό του δίσκο το 2004, Tha Carter (επίσης χρυσό), του οποίου το single ονόματι "Go DJ" έγινε πέντε φορές χιτ. Την ίδια χρονιά εμφανίστηκε στο, επίσης, τεράστιο χιτ των Destiny's Child, "Soldier". Ύστερα ακολούθησε το άλμπουμ Tha Carter II (πλατινένιο) το 2005, καθώς και αρκετά Mixtapes και διάφορα άλλα άλμπουμ. Το 2008 ο Lil Wayne έβγαλε τον πιο επιτυχημένο, και με περισσότερες πωλήσεις, δίσκο του (1.000.000 αντίτυπα την πρώτη εβδομάδα κυκλοφορίας του μόνο στην Αμερική!), το Tha Carter III το οποίο έγινε αρκετές φορές πλατινένιο από την RIAA και περιείχε το νούμερο ένα single, "Lollipop", καθώς και άλλες μεγάλες επιτυχίες όπως το "A Milli" και το "Got Money".

Μετά την επιτυχία του Tha Carter III, ο Lil Wayne αποφάσισε να βγάλει και ένα Rock άλμπουμ, το Rebirth (2010), το οποίο είχε κυρίως συνοδεία ηλεκτρικής κιθάρας καθώς και τη χρήση του Auto-Tune (επεξεργαστής φωνής). Η RIAA το "ονόμασε" χρυσό παρά τις -κυρίως- αρνητικές απόψεις των κριτικών. Τον Μάιο του 2010 μπήκε στην φυλακή για 8 μήνες μετά από κατοχή όπλου. Το όγδοο άλμπουμ του, I Am Not A Human Being, βγήκε κατά την διάρκεια της ποινής του Lil Wayne στην φυλακή. Το I Am Not A Human Being έφτασε στην κορυφή των charts, κάνοντας τον Lil Wayne τον πρώτο ραπερ, μετά τον Tupac, που είχε νούμερο 1 δίσκο ενώ φυλακισμένος. Το πρώτο -και ένατο σε σειρά- άλμπουμ του, αφότου ολοκλήρωσε την ποινή του, Tha Carter IV (επίσης πλατινένιο), βγήκε το 2011 και την πρώτη εβδομάδα κυκλοφορίας του πούλησε 964.000 αντίτυπα. Το άλμπουμ αυτό περιείχε επιτυχίες όπως το "How To Love", "6 Foot 7 Foot", "She Will". Στις 27 Σεπτεμβρίου του 2012 πέρασε τον Έλβις Πρίσλεϋ (Elvis Presley) ως τον άντρα καλλιτέχνη με τα περισσότερα τραγούδια στο Billboard Hot 100 με 109 τραγούδια. Τέλευταίο άλμπουμ του Lil Wayne είναι το  *I Am Not A Human Being II*, το οποίο βγήκε το 2013. 

Στις 4 Δεκεμβρίου του 2014 ο Lil Wayne εξέφρασε στο Twitter την απογοήτευση του απέναντι στην διοίκηση της μακροχρόνιας εταιρείας του, της οποίας είναι μέλος, Cash Money Records, και ειδικότερα στο αφεντικό αυτής, τον ράπερ Birdman, ισχυρίζοντας πως δεν του επέτρεπαν να βγάλει τον πολυαναμενόμενο δίσκο του, Tha Carter V. Στις 20 Ιανουαρίου του 2015, έβγαλε ένα mixtape ονομαζόμενο, Sorry 4 The Wait 2. Στο mixtape αυτό, εκφράζει την αγανάκτηση αλλά και την απογοήτευση του απέναντι στην Cash Money Records, άλλα και στον ράπερ Birdman, τον οποίο είχε ως πατρικό πρότυπο. Έξι μήνες μετά, η σχέση μεταξύ του Lil Wayne με την Cash Money Records, παραμένει ψυχρή και εκείνος αποφασίζει να βγάλει έναν ακόμη δίσκο στις 4 Ιουλίου, το Free Weezy Album (FWA), αποκλειστικά μέσω της υπηρεσίας streaming, TIDAL. Στις 26 Νοεμβρίου 2015, ο Lil Wayne έβγαλε ακόμη ένα mixtape, το No Ceilings 2.

## Προσωπική ζωή

### Σχέσεις και Οικογένεια
Ο Lil Wayne έχει αποκτήσει τέσσερα παιδιά από διαφορετικές γυναίκες. Έγινε για πρώτη φορά πατέρας σε ηλικία μόλις 16 ετών, όταν στις 29 Νοεμβρίου 1998 η τότε σύντροφος του, Toya Johnson γέννησε την κόρη τους, Reginae. Το ζευγάρι παντρεύτηκε το 2004 αλλά πήρε διαζύγιο το 2006.

Το δεύτερο παιδί του Lil Wayne, ο γιος του, Dwayne Michael "Tuney" III, γεννήθηκε στις 22 Οκτωβρίου 2008 από την ραδιοφωνική παρουσιάστρια Sarah Vivan. Έπειτα, απέκτησε ακόμη δύο γιους: τον Kameron, που γεννήθηκε στις 9 Σεπτεμβρίου 2009 από την ηθοποιό Lauren London και τον Neal, που γεννήθηκε στις 30 Νοεμβρίου 2009 από την τραγουδίστρια Nivea.

Από το 2019 έως το 2020 ήταν σε σχέση με το μοντέλο La'Tecia Thomas ενώ από το 2020 μέχρι το 2022 ήταν σε σχέση με το επίσης μοντέλο Denise Bidot.

## Δισκογραφία

### Album

## Παραπομπές


## Εξωτερικοί σύνδεσμοι

* Επίσημος ιστότοπος
* Lil Wayne στο YouTube

Κατηγορία:Αμερικανοί ράπερ
Κατηγορία:Νικητές World Music Awards
Κατηγορία:Βραβευμένοι με Grammy